กฎกระทรวงการอนุญาตเกี่ยวกับวัสดุนิวเคลียร์และเชื้อเพลิงนิวเคลียร์ใช้แล้ว พ.ศ. 2567กฎกระทรวง การอนุญาตเกี่ยวกับวัสดุนิวเคลียร์และเชื้อเพลิงนิวเคลียร์ใช้แล้ว พ.ศ. ๒๕๖๗อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๓๖ มาตรา ๔๔ ประกอบกับมาตรา ๓๕ มาตรา ๘๔ และมาตรา ๘๕ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ใบอนุญาต" หมายความว่า (๑) ใบอนุญาตมีไว้ในครอบครองหรือใช้วัสดุนิวเคลียร์ (๒) ใบอนุญาตนำเข้าหรือใบอนุญาตส่งออกวัสดุนิวเคลียร์ (๓) ใบอนุญาตนำผ่านวัสดุนิวเคลียร์ (๔) ใบอนุญาตนำเข้าหรือใบอนุญาตส่งออกเชื้อเพลิงนิวเคลียร์ใช้แล้ว (๕) ใบอนุญาตนำผ่านเชื้อเพลิงนิวเคลียร์ใช้แล้วมาตรา 2 ข้อ ๒ การแบ่งประเภทวัสดุนิวเคลียร์ให้เป็นไปตามตารางแสดงประเภทวัสดุนิวเคลียร์ท้ายกฎกระทรวงนี้ ในการแบ่งประเภทวัสดุนิวเคลียร์ตามวรรคหนึ่ง ให้คำนึงถึงลักษณะและระดับการรักษาความมั่นคงปลอดภัยของวัสดุนิวเคลียร์นั้น ในกรณีที่วัสดุนิวเคลียร์ใดเป็นสารประกอบหรือสารผสมของวัสดุนิวเคลียร์ต่างประเภทกันมาตรา 2 ให้ถือว่าวัสดุนิวเคลียร์นั้นเป็นวัสดุนิวเคลียร์ตามประเภทของวัสดุนิวเคลียร์ที่ประกอบหรือผสมที่มีระดับการรักษาความมั่นคงปลอดภัยสูงสุดมาตรา 1 หมวด ๑ การขอรับใบอนุญาตมาตรา 3 ข้อ ๓ ผู้ใดประสงค์จะมีไว้ในครอบครองหรือใช้วัสดุนิวเคลียร์ ประเภทที่ ๑ ประเภทที่ ๒ หรือประเภทที่ ๓ แล้วแต่กรณี ให้ยื่นคำขอรับใบอนุญาตมีไว้ในครอบครองหรือใช้วัสดุนิวเคลียร์ต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอรับใบอนุญาตมาตรา 4 ข้อ ๔ ผู้ใดประสงค์จะนำเข้าหรือส่งออกวัสดุนิวเคลียร์ประเภทที่ ๑ ประเภทที่ ๒ หรือประเภทที่ ๓ หรือเชื้อเพลิงนิวเคลียร์ใช้แล้ว ให้ยื่นคำขอรับใบอนุญาตนำเข้าหรือใบอนุญาตส่งออกวัสดุนิวเคลียร์ หรือใบอนุญาตนำเข้าหรือใบอนุญาตส่งออกเชื้อเพลิงนิวเคลียร์ใช้แล้ว แล้วแต่กรณี ต่อเลขาธิการมาตรา 4 พร้อมด้วยเอกสารหรือหลักฐานตามที่ระบุไว้ในแบบคำขอรับใบอนุญาต การขอรับใบอนุญาตตามวรรคหนึ่ง ต้องเป็นชนิด ค่ากัมมันตภาพ ปริมาตร หรือน้ำหนักของวัสดุนิวเคลียร์หรือเชื้อเพลิงนิวเคลียร์ใช้แล้วไม่เกินกว่าตามที่ระบุไว้ในใบอนุญาตมีไว้ในครอบครองหรือใช้วัสดุนิวเคลียร์ที่เลขาธิการออกให้มาตรา 4 และใบอนุญาตมีไว้ในครอบครองหรือใช้วัสดุนิวเคลียร์นั้นยังไม่สิ้นอายุมาตรา 5 ข้อ ๕ ผู้ใดประสงค์จะนำผ่านวัสดุนิวเคลียร์ประเภทที่ ๑ ประเภทที่ ๒ หรือประเภทที่ ๓ หรือเชื้อเพลิงนิวเคลียร์ใช้แล้ว ให้ยื่นคำขอรับใบอนุญาตนำผ่านวัสดุนิวเคลียร์ หรือใบอนุญาตนำผ่านเชื้อเพลิงนิวเคลียร์ใช้แล้ว แล้วแต่กรณี ต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอรับใบอนุญาตมาตรา 5 การขอรับใบอนุญาตนำผ่านวัสดุนิวเคลียร์หรือเชื้อเพลิงนิวเคลียร์ใช้แล้ว ผู้ขอรับใบอนุญาตต้องยื่นคำขอก่อนกำหนดวันที่จะนำผ่านวัสดุนิวเคลียร์หรือเชื้อเพลิงนิวเคลียร์ใช้แล้วไม่น้อยกว่าสามสิบวันมาตรา 6 ข้อ ๖ ผู้ขอรับใบอนุญาตต้องเป็นผู้มีศักยภาพทางเทคนิคตามกฎกระทรวงว่าด้วยศักยภาพทางเทคนิคของผู้ขอรับใบอนุญาตเกี่ยวกับวัสดุนิวเคลียร์มาตรา 2 หมวด ๒ การออกใบอนุญาตมาตรา 7 ข้อ ๗ เมื่อเจ้าหน้าที่ได้รับคำขอรับใบอนุญาตแล้ว ให้ตรวจสอบความถูกต้องและครบถ้วนของรายละเอียดในคำขอรับใบอนุญาต และเอกสารหรือหลักฐานสำหรับใบอนุญาตแต่ละประเภท ทั้งนี้ ภายในสามสิบวันนับแต่วันที่ได้รับคำขอรับใบอนุญาต ในกรณีที่เจ้าหน้าที่เห็นว่ารายละเอียดในคำขอรับใบอนุญาตมาตรา 7 เอกสารหรือหลักฐานไม่ถูกต้องหรือไม่ครบถ้วน ให้เจ้าหน้าที่แจ้งเป็นหนังสือให้ผู้ขอรับใบอนุญาตแก้ไขเพิ่มเติมหรือจัดส่งคำขอรับใบอนุญาต เอกสารหรือหลักฐานให้ถูกต้องครบถ้วนภายในสามสิบวันนับแต่วันที่ได้รับหนังสือนั้น ถ้าผู้ขอรับใบอนุญาตไม่แก้ไขเพิ่มเติมหรือจัดส่งคำขอรับใบอนุญาตมาตรา 7 เอกสารหรือหลักฐานให้ถูกต้องและครบถ้วนภายในกำหนดเวลาตามวรรคสอง ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป และให้เจ้าหน้าที่เสนอต่อเลขาธิการเพื่อสั่งจำหน่ายเรื่องออกจากสารบบและมีหนังสือแจ้งให้ผู้ขอรับใบอนุญาตทราบ ในกรณีที่เจ้าหน้าที่ตรวจสอบแล้วเห็นว่ารายละเอียดในคำขอรับใบอนุญาต เอกสารมาตรา 7 และหลักฐานถูกต้องและครบถ้วน ให้เจ้าหน้าที่แจ้งและออกเอกสารการรับคำขอเป็นหนังสือให้ผู้ขอรับใบอนุญาต และให้เจ้าหน้าที่เสนอความเห็นต่อเลขาธิการเพื่อประกอบการพิจารณาต่อไปมาตรา 8 ข้อ ๘ ให้เลขาธิการพิจารณาคำขอรับใบอนุญาตมีไว้ในครอบครองหรือใช้ นำเข้า ส่งออก หรือนำผ่านวัสดุนิวเคลียร์และมีหนังสือแจ้งคำสั่งอนุญาตหรือไม่อนุญาตไปยังผู้ขอรับใบอนุญาตภายในสิบห้าวันนับแต่วันที่ได้รับคำขอรับใบอนุญาต พร้อมด้วยเอกสารและหลักฐานที่ถูกต้องและครบถ้วนตามข้อ ๗ วรรคสี่มาตรา 8 ในกรณีที่เลขาธิการมีคำสั่งอนุญาต ให้เลขาธิการแจ้งเป็นหนังสือให้ผู้ขอรับใบอนุญาตมาชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าว และให้เลขาธิการออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียมมาตรา 8 แต่หากผู้ขอรับใบอนุญาตไม่ชำระค่าธรรมเนียมใบอนุญาตภายในกำหนดเวลาดังกล่าว ให้ถือว่าผู้ขอรับใบอนุญาตไม่ประสงค์จะรับใบอนุญาต และให้เลขาธิการจำหน่ายเรื่องออกจากสารบบ ในกรณีที่เลขาธิการมีคำสั่งไม่อนุญาต ให้แจ้งคำสั่งดังกล่าวพร้อมทั้งเหตุผลของการไม่อนุญาตเป็นหนังสือให้ผู้ขอรับใบอนุญาตทราบมาตรา 8 รวมทั้งแจ้งสิทธิและระยะเวลาการอุทธรณ์ต่อคณะกรรมการให้ผู้ขอรับใบอนุญาตนั้นทราบด้วยมาตรา 9 ข้อ ๙ ในกรณีที่เป็นคำขอรับใบอนุญาตนำเข้า ส่งออก หรือนำผ่านเชื้อเพลิงนิวเคลียร์ใช้แล้ว ให้เลขาธิการพิจารณาคำขอรับใบอนุญาตและเสนอความเห็นประกอบการพิจารณาของคณะกรรมการเพื่อให้ความเห็นชอบ ในกรณีที่คณะกรรมการให้ความเห็นชอบ ให้เลขาธิการแจ้งคำสั่งอนุญาตเป็นหนังสือไปยังผู้ขอรับใบอนุญาตมาตรา 9 พร้อมทั้งแจ้งให้ผู้ขอรับใบอนุญาตชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าว และให้เลขาธิการออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียม แต่หากผู้ขอรับใบอนุญาตไม่ชำระค่าธรรมเนียมใบอนุญาตภายในกำหนดเวลาดังกล่าวมาตรา 9 ให้ถือว่าผู้ขอรับใบอนุญาตไม่ประสงค์จะรับใบอนุญาต และให้เลขาธิการจำหน่ายเรื่องออกจากสารบบ ในกรณีที่คณะกรรมการไม่ให้ความเห็นชอบ ให้เลขาธิการแจ้งคำสั่งไม่อนุญาตพร้อมทั้งเหตุผลของการไม่อนุญาตเป็นหนังสือให้ผู้ขอรับใบอนุญาตทราบ รวมทั้งแจ้งสิทธิและระยะเวลาการฟ้องคดีปกครองให้ผู้ขอรับใบอนุญาตนั้นทราบด้วยมาตรา 9 การดำเนินการเพื่อมีคำสั่งออกหรือไม่ออกใบอนุญาตกรณีนำเข้า ส่งออก หรือนำผ่านเชื้อเพลิงนิวเคลียร์ใช้แล้ว ให้ดำเนินการรวมภายในระยะเวลาหกสิบวันนับแต่วันที่ได้รับคำขอรับใบอนุญาต พร้อมด้วยเอกสารและหลักฐานที่ถูกต้องและครบถ้วนมาตรา 10 ข้อ ๑๐ ผู้รับใบอนุญาตที่ประสงค์จะแก้ไขเพิ่มเติมชื่อตัว ชื่อสกุล หรือชื่อตัวและชื่อสกุล หรือรายการประวัติอื่นใดในใบอนุญาต ให้ยื่นคำขอแก้ไขเปลี่ยนแปลงรายการดังกล่าวต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอแก้ไขเปลี่ยนแปลงรายการในใบอนุญาต ให้นำความในข้อ ๗ ข้อ ๘ และข้อ ๙มาตรา 10 มาใช้บังคับแก่การพิจารณาคำขอแก้ไขเปลี่ยนแปลงรายการในใบอนุญาตด้วยโดยอนุโลมมาตรา 11 ข้อ ๑๑ ในกรณีที่ผู้รับใบอนุญาตมิได้ครอบครองหรือใช้วัสดุนิวเคลียร์ตามที่ได้รับอนุญาตเพราะเหตุสูญหายหรือเหตุอื่นใด ให้ผู้รับใบอนุญาตยื่นคำขอยกเลิกการมีไว้ในครอบครองหรือใช้วัสดุนิวเคลียร์ต่อเลขาธิการมาตรา 11 พร้อมด้วยใบอนุญาตและเอกสารหรือหลักฐานตามที่ระบุไว้ในแบบคำขอยกเลิกการมีไว้ในครอบครองหรือใช้วัสดุนิวเคลียร์ ภายในสามสิบวันนับแต่วันที่มิได้ครอบครองหรือใช้วัสดุนิวเคลียร์ดังกล่าวมาตรา 3 หมวด ๓ การต่ออายุใบอนุญาตและการออกใบแทนใบอนุญาตมาตรา 12 ข้อ ๑๒ ผู้รับใบอนุญาตที่ประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อเลขาธิการพร้อมด้วยเอกสารหรือหลักฐานตามที่ระบุไว้ในแบบคำขอต่ออายุใบอนุญาตภายในเก้าสิบวันแต่ไม่น้อยกว่าหกสิบวันก่อนใบอนุญาตสิ้นอายุ ให้นำความในข้อ ๗ ข้อ ๘ และข้อ ๙ มาใช้บังคับแก่การพิจารณาต่ออายุใบอนุญาตด้วยโดยอนุโลมมาตรา 13 ข้อ ๑๓ ในกรณีที่ใบอนุญาตชำรุดในสาระสำคัญ สูญหาย หรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอรับใบแทนใบอนุญาตภายในสิบห้าวันนับแต่วันที่ได้รับทราบถึงการชำรุดในสาระสำคัญ สูญหาย หรือถูกทำลาย ให้นำความในข้อ ๗ ข้อ ๘ และข้อ ๙มาตรา 13 มาใช้บังคับแก่การพิจารณาคำขอรับใบแทนใบอนุญาตด้วยโดยอนุโลม ใบแทนใบอนุญาตให้ใช้แบบใบอนุญาต โดยระบุคำว่า "ใบแทน" ด้วยตัวอักษรสีแดงไว้ด้านบนของใบอนุญาตมาตรา 4 หมวด ๔ สถานที่ยื่นคำขอและเอกสาร และแบบต่าง ๆมาตรา 14 ข้อ ๑๔ การยื่นคำขอรับใบอนุญาต คำขอแก้ไขเปลี่ยนแปลงรายการในใบอนุญาต คำขอต่ออายุใบอนุญาต คำขอรับใบแทนใบอนุญาต และคำขอชำระค่าธรรมเนียม หรือการติดต่อใด ๆ และการออกเอกสารหลักฐานต่าง ๆ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์มาตรา 14 ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ตามวรรคหนึ่ง ให้ดำเนินการ ณ สำนักงานมาตรา 15 ข้อ ๑๕ คำขอรับใบอนุญาต คำขอแก้ไขเปลี่ยนแปลงรายการในใบอนุญาต คำขอต่ออายุใบอนุญาต คำขอรับใบแทนใบอนุญาต คำขอยกเลิกการมีไว้ในครอบครองหรือใช้วัสดุนิวเคลียร์ และใบอนุญาตให้เป็นไปตามแบบที่เลขาธิการกำหนดโดยประกาศในราชกิจจานุเบกษาให้ไว้ ณ วันที่ ๑๙ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ มาตรา ๓๖ และมาตรา ๔๔ ประกอบมาตรา ๓๕ มาตรา ๘๔ และมาตรา ๘๕แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมมีอำนาจออกกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาต การออกใบอนุญาต การต่ออายุใบอนุญาตและการออกใบแทนใบอนุญาตเกี่ยวกับวัสดุนิวเคลียร์และเชื้อเพลิงนิวเคลียร์ใช้แล้ว เพื่อกำกับดูแลความปลอดภัยและมีประสิทธิภาพ จึงจำเป็นต้องออกกฎกระทรวงนี้